open-index/open-wikipedia-markdown huggingface dataset:
Ոստիկանությունում ծառայության համար մեդալ (Նորվեգիա)

**Ոստիկանությունում ծառայության համար մեդալ**, Նորվեգիայի ոստիկանության գերատեսչական պարգև։ Պետք չի այս մեդալը շփոթել Ոստիկանությունում ծառայության համար մեդալ դափնեպսակով-ի հետ, քանզի վերջինս միանգամայն առանձին աստիճանակարգ ունեցող մեդալ է։

## Պատմություն
Ոստիկանությունում ծառայության համար մեդալը հաստատվել է 2002 թ.-ի մարտի 1-ին որպես շնորհակալական պարգև Նորվեգիայի ոստիկանության աշխատակիցների և քաղաքացիական անձնակազմի համար։ Մեդալի տրման ժամկետային նվազագույն շեմը 25 տարի ծառայությունն է։ Մեդալը տրվում է Քաղաքացիական պաշտպանության և արտակարգ իրավիճակների ծառայության տնօրենի կողմից։ Յուրաքանչյուր հաջորդ 5 տարվա համար սալիկին ավելացվում է ոսկեգույն հնգանկյուն աստղ, որի առավելագույն քանակը երեքն է։

## Նկարագրություն
Մեդալը շրջանաձև է և պատրաստված արծաթագույն մետաղից։ Դիմերեսին պատկերված է Նորվեգիայի ոստիկանության խորհրդանիշը։ Հակառակ կողմում գրված է *«POLITIET • FOR TJENESTER •»* (*Ոստիկանություն • Հանուն ծառայության*). Մեդալի ժապավենը սև գույնի է կենտրոնում 4 մմ-անոց դեղին գծով։



Պատկեր: Norge-politimedaljen-med-revers.jpg |Մեդալի դիմերեսը
Պատկեր: Coat of arms of the Norwegian Police Service.svg |Նորվեգիայի ոստիկանության խորհրդանիշը



## Աղբյուրներ
* Մեդալի նկարագրությունը Նորվեգիայի ոստիկանության կայքում: (նորվեգերեն)
* Kingdom of Norway: Police Service Medal. (անգլերեն)

ոստիկանությունում ծառայության
Ինգեր Հագերուպ

**Ինգեր Հագերուպ** (, ), նորվեգացի բանաստեղծուհի, գրող, դրամատուրգ։

## Կենսագրություն
Ինգեր Հագերուպը ծնվել է Բերգենում, Նորվեգիա։ Նրա հայրը մահացել է, երբ Իգերը հինգ տարեկան էր։ Որոշ ժամանակ անց ընտանիքը տեղափոխվել է Նորդֆյորդ, իսկ ավելի ուշ՝ Վոլդա։

1931 թվականին ապագա բանաստեղծուհին ամուսնացել է ուսուցիչ, թարգմանիչ և դանիացի գրող Անդերս Ասկեվոլդ Հագերուպի հետ (1904—1979). Նրանք տեղափոխվեցին Հաուգերուդե՝ Օսլոյին մոտ բնակավայր։ Նրանց երեխաները (Կլաուս և Հելգե) հետագայում դարձան հայտնի նորվագեացի գրողներ։

Բանաստեղծուհու բանաստեղծությունների առաջին ժողովածուն՝ «Ես մոլորվել եմ անտառում» վերնագիրը կրող, հրատարակվել է 1939 թվականին։ Նորվեգիայի գերմանա-ֆաշիստական օկուպացիայի տարիներին Հագերուպը, ինչպես և իր ամուսինը, մասնակցել են դիմադրության շարժմանը։ Միևնույն ժամանակ նր հայրենասիրական բանաստեղծությունները տարածվում էին ոչ օրինական կերպով։ 1943 թվականին նա արտագաղթեց Շվեդիա՝ Ստոկհոլմ։ Շատ տարիներ նա իր ամուսնու հետ միասին բնակվել է Ֆրեդիքստադեում։ 1949 թվականին բանաստեղծուհին այցելել է ԽՍՀՄ։

Պոեզիայի հետ միասին՝ Հագերուպը գրել  պատմվածքներ, հոդվածներ։ Շատ թարգմանություններ է կատարել. նորվեգերեն թարգմանել է նաև Ուիլյամ Գոլդինգի «Ճանճերի տերը» ստեղծագործություները։ Բանաստեղծություններիր մի քանի ժողովածուներ նվիրված են երեխաներին։ 1961 թվականին «Փոքրիկ Պերսիլը» ժողովածուի համար արժանացել է Նորվեգիայի Մշակույթի նախարարության մրցանակի «Մանկական և պատանեկան գրականության մեջ ներդրում ունենալու համար»։

## Ընտրյալ աշխատանքներ
* *Jeg gikk meg vill i skogene*, 1939
* *Flukten til Amerika*, 1942
* *Videre*, Ստոկհոլմ 1944, Օսլո 1945
* *Den syvende natt*, 1947
* *Sånn vil du ha meg. 30 utvalgte dikt om kjærlighet*, 1949
* *Så rart* (children's poetry), 1950
* *Mitt skip seiler*, 1951
* *Hilsen fra Katarina*, 1953
* *Drømmeboken*, 1955
* *Den tredje utvei* (drama), 1956
* *Strofe med vinden*,  1958
* *Lille Persille* (children's poetry), 1961
* *Fra hjertets krater*, 1964
* *Dikt i utvalg*, 1965
* *Det kommer en pike gående*, 1965
* *Hva skal du her nede?*, 1966
* *Trekkfuglene og skjæra*, 1967
* *Ut og søke tjeneste*, 1968
* *Østenfor kjærlighet, vestenfor drøm* (կարճ պատմություններ), խմբագրված Կարին Բիթե Վոլդի կողմից, 1977
* *Samlede dikt*, 1985

## Ծանոթագրություններ

## Գրականություն
* Краткая литературная энциклопедия. Т. 8. М.,1975. - С.181
* Hagerup, Klaus (1988) Alt er sa nær meg: Om Inger Hagerup (Oslo: Aschehoug) ISBN 978-82-03-15466-9

## Արտաքին հղումներ

Կատեգորիա:20-րդ դարի կին գրողներ
Կատեգորիա:Բանաստեղծներ այբբենական կարգով
Կատեգորիա:Նորվեգացի բանաստեղծուհիներ
Կատեգորիա:Նորվեգացի գրողներ
Կատեգորիա:Նորվեգացի թարգմանիչներ
Կատեգորիա:Նորվեգացի կին դրամատուրգներ
Կատեգորիա:Նորվեգացի մանկագիրներ
Կատեգորիա:Նորվեգացի վիպասաններ
Քլաուս Էգգե

**Քլաուս Էգգե** (), ), նորվեգացի երգահան։

## Կենսագրություն
Էգգեն ծնվել է 1906 թվականի հուլիսի 19-ին Գրանսհերադ քաղաքում (Տելեմարկ)։ Մինչև 1929 թվականը երգեհոն նվագել է սովորել Ա. Սանվոլլայի մոտ, դաշնամուր՝ Ն. Լարսենի մոտ և կոմպոզիցիա՝ Ֆարտեյն Վալենի մոտ Օսլոյի կոնսերվատորիայում։ 1937-1938 թվականներին կոպմոզիցիայի ոլորտում կատարելագործվել է Բեռլինի Բարձրագույն երաժշտական դպրոցում Վալտեր Գմայնդլի ղեկավարությամբ։

1933-1945 թվականներին դասավանդել է երգեցողություն Օսլոյի բարձրագույն ուսումնական հաստատություններում։ 1935-1938 թվականներին Էգգեն եղել է «Tonekunst» ամսագրի խմբագիր։ 1945 թվականից սկսած՝ աշխատել է հիմնականում թերթերում որպես երաժշտական քննադատ (այդ թվում՝ «Arbeiderbladet» թերթում)։

1946 թվականին հիմնել է Սկանդինավյան երկրների կոմպոզիտորների միությունը և նախագահել է այն մինչև 1948 թվականը։ Նույն թվականին դարձել է Նորվեգացի կոմպոզիտորների միության նախագահ (պաշտոնավարել է մինչև 1972 թվականը, ընդմիջումներով)։ Մինչև 1949 թվականը եղել է Նորվեգիայում ՅՈՒՆԵՍԿՕ-ի Միջազգային երաժշտական խորհրդի նախագահ։ Մահացել է Օսլոյում 1979 թվականի մարտի 7-ին։

## Արվեստ
Էգգեն 20-րդ դարի լավագույն նորվեգացի կոմպոզիտորներից մեկն է։ Նրա վառ ժողովրդական երաժշտությունը վկայում է 20-րդ դարում նորվեգական երաժշտության վերածնունդի մասին։ 1930-ական թվականներին իր ստեղծագործություններում օգտագործել է ազգային երաժշտական ֆոլկլորը։ Էգգեի որոշ ստեղծագործություններ մոտ են նեոկլասիցիզմին (օրինակ, երեք ֆանտազիաները)։ Երկրորդ համաշխարհային պատերազմի ժամանակների ստեղծագործությունները ներարկված են հայրենասիրությամբ և հակապատերազմական տրամադրությամբ։ Դրանց թվում են՝ «Նորվեգական երգը» (1941), «Նորվեգիայի ժայռերը» (1941), 1-ին սիմֆոնիան՝ նվիրված նովեգացի ծովագնացների հիշատակին (1942): 1950-ական թվականներին Էգգեն անդրադարձել է դոդեկաֆոնիային։ Էգգեի երաժշտության վերջին փուլում օգտագործվել են կվինտաներ, առանձնահատուկ տետրակորդներ և տրիտոնի ինտերվալներ, որ վկայում են իր վերջին ստեղծագործություններում ֆոլկլորային հիմքի մասին։

## Ծանոթագրություններ

## Գրականություն
* 

Կատեգորիա:20-րդ դարի դասական կոմպոզիտորներ
Կատեգորիա:Նորվեգացի երաժիշտներ
Կատեգորիա:Նորվեգացի կոմպոզիտորներ
Կատեգորիա:Շվեդիայի երաժշտության թագավորական ակադեմիայի անդամներ
Ասգարդ (նավթագազային հանքավայր)

**Ասգարդ, տեղամաս 6507/11 և 6407/2**, Նորվեգիայի մայրցամաքային տարածքների խութում տեղակայված նավթագազային հանքավայրերի խումբ։ Հայտնաբերվել է 1981թ.-ին, շահագործման է հանձնվել 1999թ.-ի մայիսի 19-ին։

Ասգարդի նավթը մշակվում է *Åsgard A*, գազը *Åsgard В*, գազային խառնուրդը *Åsgard С* հարթկներում։ Ասգարդ հանքավայրը բաղկացած է երեք ենթակառուցվածքներից՝ Միդգարդ (Midgard), Սմորբյուկ (Smørbukk) և Հարավային Սմորբյուկ (Smørbukk South): Սագա Փետրոլյումը հայտնաբերել է Միդգարդը 1981թ.-ին, Ստատօիլը հայտնաբերել է Սմորբյուկը և Հարավային Սմորբյուկը համապատասխանաբար 1984 և 1985 թվականներին։

Հանքավայրի պաշարները գնահատվում են 250 մլն. տոննա նավթ, 50 միլրդ մ³ գազ։ Նավթի խտությունը կազմում է 0,7923 գ/սմ³ կամ 47.1° API: Ծծմբի պարունակությունը կազմում է 0,19%, նիկելինը 0,2 մգ/գ և վանանդինը՝ 1,5 մգ/գ։ Feltet ligger på 240–300 meters havdyp og er bygd ut med utvinningsutstyr på havbunnen. Utvinningsbrønnen

Հանքավայրը ներկայումս շահագործվում է նորվեգական նավթային ընկերության Statoil կողմից։

## Ծանոթագրություններ

Կատեգորիա:Նավթի հանքավայրեր Նորվեգիայում
Կատեգորիա:Գազի հանքավայրեր Նորվեգիայում
Աստրիկ (գազի հանքավայր)

**Աստրիկ ()**, նորվեգական գազի հանքավայր, որը տեղակայված է Ատլանտյան օվկիանոսում՝ Սանդենսոնից 345 կմ հեռու, ծովի մակարդակից 1&nbsp;360 մ ցածր։ Շահագործվում է 2009 թ.-ից։

Գազի առաջացումը տեղի է ունեցել մելային ժամանակաշրջանում։ Հանքավայրը շահագործող ընկերության ներկայացուցչի ասելով՝ Աստրիկում առկա է 16 միլիարդ մ³ (մոտ 100 միլիոն բարել) ապացուցված գազի պաշարներ։

Հանքավայրը շահագործում է StatoilHydro ընկերությունը, որին պատկանում է հանքավայրի շահագործման թույլտվության բաժնեմասի 70 %-ը։ 20 %-ը պատկանում է Petoro ընկերությանը, իսկ 10 %-ը՝ Royal Dutch Shell-ին։

## Արտաքին հղումներ
* StatoilHydro հայտնաբերել է գազի խոշոր պաշար Նորվեգական ծովում: (ռուսերեն)
* Նորվեգիայում բացվել է գազի նոր հանքավայր:  (ռուսերեն)

Կատեգորիա:Գազի հանքավայրեր Նորվեգիայում
Գյունգնե (գազակոնդեսատային հանքավայր)

**Գյունգնե, տեղամաս 15/9, **, Նորվեգիայի մայրցամաքային տարածքների խութում տեղակայված նավթագազային հանքավայրերի խումբ։ Հայտնաբերվել է 1982 թվականին, շահագործման է հանձնվել 1996 թվականին։

Գյունգնե հանքավայրը հանդիսանում է Սլեյպներ նավթագազային խոշոր հանքավայրի կցորդը։ Այն շահագործում են Sleipner A հարթակից։ Նավթագազային պաշարները գնահատվում են 10 միլիարդ մ³ գազ և 5 միլիոն տոն գազային կոնդենսատ։

Շահագործող ընկերությունն է նորվեգական նավթային ընկերությունը՝ Ստատօիլը։

## Ծանոթագրություններ

Կատեգորիա:Գազի հանքավայրեր Նորվեգիայում
Գյոա (հանքավայր)

thumb|աջից
**Գյոա** (), հանքավայր Նորվեգիայյում։ Տեղակայված է մայրցամաքային Նորվեգիայից 45 կմ արևմուտք՝ Հյուսիսային ծովում:Հայտնաբերվել է 1989թ.-ին։

Գյոա հանքավայրի պաշարները գնահատվում են 83 մլն բարել նավթ ու կոնդենսատ և 40 մլրդ մ³ գազ։

Հանքավայրը շահագործվում է մի խումբ ընկերությունների կողմից՝ GDF Suez (30 %), Petoro (30 %), Statoil (20 %), Royal Dutch Shell (12 %) և RWE (8 %): Օպերատորային աշխատանքները կատարել է Ստատօիլը, իսկ 2010թ.-ից այդ արտոնագիրը անցնելու է GDF Suez.

## Ծանոթագրություններ

Կատեգորիա:Գազի հանքավայրեր Նորվեգիայում
Կատեգորիա:Նավթի հանքավայրեր Նորվեգիայում
Կրամսնո (հանքավայր)

**Կրամսնո, տեղամաս 7220/4-1, **, նորվեգական գազի հանքավայր Բարենցի ծովում։ Բացվել է 2014թ.-ի փետրվարին։ Այն ընդգրկված է PL532 արտոնագրային տեղամասում և համարվում է Յոհան Կաստբերգ հանքավայրի կցորդը։

Նավթագազային նստվածքը առաջացել է  Յուրայի և Տրիասյան ժամանակաշրջաններում։

PL532 տեղամասի օպերատորն է նորվեգական նավթային ընկերությունը՝ Statoil (50 % բաժնեմաս), Eni (30 % բաժնեմաս) և Petoro (20 % բաժնեմաս)։

## Գրականություն
*Exploration well in Kramsnø completed.  (նորվեգերեն)

Կատեգորիա:Գազի հանքավայրեր Նորվեգիայում
Նորվեգիայի պարգևներ

thumb|200px|Մարտական խաչ սրերով
**Նորվեգիայի պարգևներ ''(Նորվեգիայի մրցանակներ)***, [[Նորվեգիա]]յի պարգևատրման համակարգի մաս կազմող պարգևներ և մրցանակներ, այդ թվում՝ շքանշաններ, մեդալներ և նշաններ։ Ներկա պահին գործում է 2 շքանշան և որոշ քանակությամբ մեդալներ ու նշաններ։

== Շքանշաններ ==
* *'Սուրբ Օլաֆի շքանշան** () -հաստատվել է 1847թ.-ին,
* **Արժանիքների շքանշան** () — հաստատվել է 1985 թ.-ին,;
* **Նորվեգական առյուծի շքանշան** () — հաստատվել է 1904թ.-ին։

== Խաչեր ==
* **Մարտական խաչ** ()
* **Ազատության խաչ** ()
* **Պատվո խաչ**,
** **Ոստիկանական պատվո խաչ** ()
** **Քաղաքացիական պաշտպանության պատվո խա** ()
** **Զինված ուժերի պատվո խաչ** ()

== Մեդալներ ==
[[Պատկեր:Krigsmedaljen.jpg|thumb|200px|Մարտական մեդալ]]
* **Ակնառու հասարակական ներդրման համար մեդալ** ()
* **Սուրբ Օլաֆի մեդալ** ()
* **Խիզախության համար մեդալ** ()
* **Հայրենիքին մատուցված ծառայությունների համար մեդալ** ()
* **Պատերազմական մեդալ** ()
* **Խիզախության համար զինված ուժերի մեդալ** ()
* **Ազատության մեդալ** ()
* **Զինված ուժերում ծառայության համար մեդալ** ()
* **Ակնառու հետազոտության համար նանսենյան մեդալ** ()
* **Զինված ուժերում ծառայության համար մեդալ** ()
* **Ոստիկանությունում ծառայության համար մեդալ** ()
* **Քաղաքացիական պաշտպանության համար մեդալ** ()
* **Նորվեգիայի 1940—1945 թթ.-ի պաշտպանության մեդալ** ()
* **Լեյբ-գվարդիայում ծառայությունների համար մեդալ** ()
* **Կորեական մեդալ** ()
* **Մաուդհեյմի մեդալ** )
* **Անտարկտիկայի մեդալ** ()
* **Թագավորական հոբելյանական մեդալ** ()
* **Հակոն VII թագավորի թագադրմանը նվիրված մեդալ** ()
* **Թագավորական տան 100-ամյակին նվիրված մեդալ** ()
* **Հակոն VII թագավորի հիշատակին նվիրված մեդալ** ()
* **Հակոն VII թագավորի արծաթե հոբելյանին նվիրված մեդալ** ()
* **Հոկան VII թագավորի ոսկե հոբելյանին նվիրված մեդալ** ()
* **Հակոն VII թագավորի 70-ամյակին նվիրված մեդալ** ()
* **Հոկան VII թագավորի 100-ամյակին նվիրված մեդալ** ()
* **Օլաֆ V թագավորի հիշատակին նվիրված մեդալ** ()
* **Օլաֆ V թագավորի արծաթե հոբելյանին նվիրված մեդալ** ()
* **Օլաֆ V թագավորի 100-ամյակին նվիրված մեդալ** ()
* **Հարոլդ V թագավորի արծաթե հոբելյանին նվիրված մեդալ**
* **Ռազմագործողության ժամանակ զոհվածներին մեդալ** ()
* **Միջազգային ծառայության համար զինված ուժերի մեդալ** ()
* **Միջազգային ծառայության համար ոստիկանության մեդալ** ()
* **Միջազգային ծառայության համար քաղաքացիական պաշտպանության մեդալ** ()
* **Զինված ուժերի արտասահմանում գործողության մեդալ** ()
* **Զինվորական ծառայկության համար մեդալ**։
** **Հավատարիմ ծառայության համար զինված ուժերի մեդալ** ()
** **Հավատարիմ ծառայության համար ռազմաօդային ուժերի մեդալ** ()
** **Հավատարիմ ծառայության համար ռազմածովային ուժերի մեդալ** ()
** **Հավատարիմ ծառայության համար քաղաքացիական պաշտպանության մեդալ''' ()

## Արտաքին հղումներ
* Նորվեգիայի պարգևները Նորվեգիայի թագավորական տան կայքում: 

Կատեգորիա:Նորվեգիայի պարգևներ
Նորվեգիա
Միջազգային ծառայության համար զինված ուժերի մեդալ (Նորվեգիա)

** Միջազգային ծառայության համար զինված ուժերի մեդալ **,  Նորվեգիայի զինված ուժերի գերատեսչական պարգև։

## Պատմություն
Միջազգային ծառայության համար զինված ուժերի մեդալ ը հաստատվել է 2000թ.-ի հոկտեմբերի 9-ին և նախատեսված է Նորվեգիայի զինված ուժերի զինծառայողներին և աշխատակիցներին պարգևատրելու համար, ովքեր ծառայությունն անցկացրել են արտասահմանում նվազագույնը 3 ամիս ժամկետով։ Մեդալը շնորհվում է Նորվեգիայի պաշտպանության նախարարի կողմից։ 15 ամսյա ծառայության դեպքում մեդալի սալիկին ամրացվում է արծաթյա հնգանկյուն աստղ, բայց որը չի կարող գերազանցել 3 հատը։ 16 ամիս ծառայության դեպքում սալիկին ամրացվում է արծաթյա դափնեճյուղ։ 2009թ.-ին ավելացվել է նաև ոսկե դափնեճյուղի շնորհումը, որը տրվում է հանուն արիության և խիզախության դրսևորման համար միջազգային ռազմագործողություններում։ Սակայն այն 2011թ.-ին ուժը կորցրեց։

## Նկարագրություն
Մեդալը շրջանաձև է և պատրաստված է արծաթից։ Դիմային հատվածում պատկերված է թուր ուղղված վերև դափնեճյուղերով շրջապատված։ Մեդալի հակառակ կողմում գրված է *«FORSVARET – FOR INTERNASJONALE OPERASJONER»* (*Զինված ուժեր • Միջազգային գործողությունների համար*)։

## Ծանոթագրություններ

 
## Աղբյուրներ
* Աշխարհի մեդալները: (անգլերեն)
* Forsvarets medalje for internasjonale operasjoner. (նորվեգերեն)
* Kingdom of Norway: Armed Forces Medal for International Operations. (անգլերեն)
* Forsvarets Medalje for Internasjonale Operasjoner. (նորվեգերեն)

միջազգային զինված ուժեր
Քրիստին (գազակոնդենսատային հանքավայր)

մինի|Քրիսթին հանքավայրի հարթակը
**Քրիստին** (), գազի հանքավայր, որը գտնվում է Նորվեգիայի մայրցամաքային տարածքների խութում։ Շահագործումը սկսվել է 2005 թ.-ին։

Հանքավայրի պաշարները գնահատվում են 20 միլիարդ մ խորանարդ գազ և 10 միլիոն տոննա գազային կոնդենսատ։

Քրիստին հանքավայրը շահագործում է նորվեգական նավթային ընկերությունը՝ Ստատօիլը։ Գազի հանույթը տարեկան կազմում է 300 միլիոն մ խորանարդ։

## Արտաքին հղումներ
* Fakta norsk petroleumsverksemd 2006. Nettversjon. (նորվեգերեն)
* Statoil – Fakta om Kristin. Besøkt 27. august 2009 (նորվեգերեն)

Կատեգորիա:Գազի հանքավայրեր Նորվեգիայում
Մարուլկ (գազակոնդենսատային հանքավայր)

**Մարուլկ**, գազի հանքավայր, որը գտնվում է Նորվեգիայի մայրցամաքային տարածքների խութում։ Շահագործումը սկսվել է 1992թ.-ին։

Գազային շերտի առաջացումը կապված է Մելային ժամանակաշրջանի հետ։ Հանքավայրի պաշարները գնահատվում են 71 միլիոն բարլ.:

Մարլուկի հանքավայրը շահագործում են մի քանի ընկերություններ, որոնք են՝ Eni (20% բաժնեմաս), Dong Energy (30% բաժնեմաս) և Ստատօիլ (50% բաժնեմաս)։

## Արտաքին հղումներ
Ստատօիլ ընկերության պաշտոնական կայք:  (անգլերեն)

Կատեգորիա:Գազի հանքավայրեր Նորվեգիայում
NASAMS

[thumb|300px|[AIM-120 AMRAAM ЗРК NASAMS-ում]]
**NASAMS** (), նորվեգական շարժական ՀՕՊ հրթիռային համակարգ նախատեսված ցածր և միջին բարձրություններում թռչող մանևրող թիրախների խոցման համար։ Հանդիսանում է ՀՕՊ համակարգի միջին հեռահարության կայանք։

Նախագծվել է Նորվեգիայում «Kongsberg» ընկերության կողմից ամերիկյան «Raytheon»-ի հետ համատեղ։ Ստեղծման աշխատանքները իրականացվել են 1990-ականների սկզբին։ 1994 թ.-ից ընդգրկված է Նորվեգիայի ռազմաօդային ուժերի սպառազինության մեջ։ Փորձերը ցույց են տվել, որ համակարգը կարող է օգտագործվել թևավոր հրթիռների ոչնչացման համար։

## Արդիականացում
* **NASAMS 2** — համակարգը բնօրինակից տարբերվում է մեծ շարժունակությամբ։ Գումարտակը ներառում է 4 մարտկոց` 3-ի փոխարեն, 6 ռադիոլոկացիոն կայան AN/TPQ-64` 3-ի փոխարեն և 12 արձակման կայանք` 9-ի փոխարեն։
* **HUMRAAM ** — ինքնագնաց համակարգ
* **SLAMRAAM** — ինքնագնաց համակարգ

## Մարտավարատեխնիկական բնութագրերը
* Խոցման հեռավորությունը։ 2,5-40 կմ
* Խոցման բարձրությունը։ 0,03-16 կմ
* 1 հրթիռով խոցելու հավանականությունը։ 0,85
* Արձագանքի ժամանակը։ 10 վրկ.
* Մարտականից երթային վիճակի անցման ժամանակը։ 3 րոպե, հնարավոր է մինչև 1,5
* Երթայինիվ մարտական վիճակի անցնելու ժամանակը։ 15 րոպե
* Թիրախի խոցման ժամանակը։ 1000 մ/վրկ.
* Հրթիռի թռիչքի առավելագույն արագությունը, մ/վրկ. 1020
* Խափանման միջին ժամանակը, 300

## Ընդգրկված է հետևյալ երկրների սպառազինության մեջ
*  6
* 
* 
* 
* 

## Ծանոթագրություններ

## Արտաքին հղումներ
* Կայանքի մասին հոդվածը Media International Group-ի կայքում:  
* http://rbase.new-factoria.ru/missile/wobb/nasams/nasams.shtml

Կատեգորիա:Նորվեգիայի ՀՕՊ
Կատեգորիա:Հրթիռահրետանային համակարգեր
Բենթ Համեր

**Բենթ Համեր** (, ), նորվեգացի ռեժիսոր, սցենարիստ և պրոդյուսեր։

## Կենսագրություն
Բենթ Համերը ծնվել է Նորվեգիայի Սաննեֆյորդ համայնքում 1956 թ.-ի դեկտեմբերի 18-ին։

Ստոկոհոլմի համալսարանում ուսումնասիրել է գրականություն և կինոյի արվեստ։ Իր հետագա ֆիլմերի համար ձեռք է բերել է ռեժիսորական հմտություններ՝ նկարելով մի քանի կարճրամետրաժ ֆիլմեր։

Իր առաջին ֆիլմի («Ձու») ցուցադրությունը տեղի է ունեցել 1995 թ.-ին Կաննի կինոփառատոնում։ Նույն թվականին ֆիլմը ընտրվել է Մոսկվայի միջազգային կինոփառատոնի ծրագրում, որտեղ արժանացել է լավագույն դեբյուտ անվանակարգում։ Տորոնտոյի կինոփառատոնում ֆիլմը ստացել է Կինոքննադատների միջազգային ֆեդերացիայի մրցանակին։

2003 թ.-ին նկարահանված «Խոհանոցային պատմություններ (ֆիլմ)Խոհանոցային պատմություններ» () ֆիլմը ցուցադրվել է բազմաթիվ միջազգային կինոփառատոներին, ինչպես նաև Նորվեգիայի կողմից ներկայացվել է Օսկարի որպես օտար լեզվով լավագույն ֆիլմ։

2004 թ.-ի ապրիլին Բեն Համերը սկսեց «Վստահված անձ» () ֆիլմի նկարահանումները ամերիկացի գրող Չարլզ Բուկովսկու նույնանուն վեպի հիման վրա։ Սցենարը գրվել է Համերի և Ջիմ Ստարկի կողմից։ Ֆիլմի պրիմերան տեղի ունեցավ 2005 թ.-ի ապրիլի 12-ին նորվեգական Տրոնհեյմ քաղաքում Կոսմորոմա կինոփառատոնի շրջանակներում։

Բեն Համերը հանդիսանում է Բուլ-Բուլ (կինոստուդիա)Բուլ-Բուլ կինոստուդիայի (Bulbul Films) հիմնադիրն ու սեփականատերը, որը հիմնադրել է Նորվեգիայի մայրաքաղաք Օսլոյում 1994 թ.-ին։

### Լիամետրաժ ֆիլմերը
* *[[Ձու (ֆիլմ)|Ձու]]* (), 1995 թ.
* *[[Օրը արևի վրա (ֆիլմ)|Օրը արևի վրա]]* (, ), 1998 թ.
* *[[Խոհանոցային պատմություններ (ֆիլմ)|Խոհանոցային պատմություններ]]* (, ), 2003 թ.
* *[[Ֆակտոտում (ֆիլմ)|Վստահված անձ]]* (), 2005 թ.
* *[[Օ՜ Հորթն (ֆիլմ)|Օ՜ Հորթն]]* (), 2008 թ.
* *[[Դեպի տուն ամանորին (ֆիլմ)|Դեպի տուն ամանորին]]* (), 2010 թ.

### Կարճամետրաժ ֆիլմեր
* *[[81 թ.-ի բերքահավաքից ստացված կարմիր գինի]]* (), 1981 թ.
* *[[Երկայնություն լայնություն (ֆիլմ)|Երկայնություն լայնություն]]* (, ), 1989 թ.
* *[[Ուրախ ժամ]]* (), 1990 թ.
* *[[Երեկոյան ընթրիք]]* (, ), 1990 թ.
* *[[Քար (ֆիլմ)|Քար]]* (, ), 1992 թ.
* *[[Ծափահարություններ (ֆիլմ)|Ծափահարություններ]]* (, ), 1993 թ.
* *[[Պարզապես հաճույքի համար]]* (, ), 1995 թ.

### Փաստավավերագրական ֆիլմեր
* *[[Դեպի արժանապատվություն]]* (, ), 1994 թ.
* *[[Նորվեգիա գաղութարար]]* (, ), 2001 թ.

## Ծանոթագրություններ

## Արտաքին հղումներ
* Norwegian Film Institute Webpage for O'Horten. (անգլերեն)

Կատեգորիա:Նորվեգացի կինոռեժիսորներ
Կատեգորիա:Նորվեգացի ռեժիսորներ
Կատեգորիա:Նորվեգիայի կինոպրոդյուսերներ
Կատեգորիա:Նորվեգիայի կինոռեժիսորներ
Կատեգորիա:Նորվեգիայի սցենարիստներ
Կատեգորիա:Ստոկհոլմի համալսարանի շրջանավարտներ
Վերա Զորինա

**Վերա Զորինա** (, ի ծնե **Էվա Բրիգիտա Հարտվիգ** (), ), գերմանացի և ամերիկացի պարուհի, պարուսույց և դերասանուհի։

## Կենսագրություն
Ծնվել է Բեռլինում, գերմանացի Ֆրիտցա Հարթվիգի և նորվեգուհի Էբիգեյլ Ջոան Վիմպելմանի ընտանիքում, ովքեր եղել են պրոֆեսիոնալ երգիչներ։ Իր մանկությունը անց է կացրել Նորվեգիայի Տրոնհեյմ և Բերգեն քաղաքներում, իսկ կրթություն ստացել է Բեռլինի աղջիկների համար նախատեսված դպրոցում։ Վաղ շրջանից նա տարվեր է պարով, ստանալով համապատասխան դասընթացներ Օլգա Պրեոբրաժենկիայի և Նիկոլայ Լեգատայի մոտ։ Տասներկու տարեկան հասակում նա մարմնավորել է Մաքս Ռեյնհարդտայի «ամառային գիշերվա քունը» թատերային տեսարանը, իսկ հետո հայտնվել է նույն հեղինակի «Գոֆմանի հեքիաթներ»-ում։ 1933 թվականին հասնելով անմիջական հաջողության նա հաճախեց ռուս Մոնտե-Կառլո բալետի խումբը, ստանալով բեմական Վեռա Զորինա։

1937 թվականի լոնդոնյան ներկայացումներից մեկի ժամանակ նրան նկատում է ամերիկացի պրոդյուսեր Սեմուել Գոլդվինը, որն էլ նրա հետ կնքում է յոթ տարվա պայմանագիր՝ նկարահանումներ Հոլիվուդում։ Այս տարիների ընթացքում Զորինան հայտնվել է յոթ երաժշտական ժապավեններում, որոնցից են «Հոլիվուդի անխելքությունը» (1938 թ.), «Լուիզիական գնումներ» (1941 թ.), «Աստղագծային ռիթմ» (1942 թ.) և «Հետևելով տղաներին» (1944 թ.): 1938 թվականին նա խաղացել է Բրոդվեում, որտեղ շարունակել է հաջող ելույթները մինչև 1954 թվականը։ 1970-ական թվականներին Զորինան տնօրինել է Նորվեգիայի պետական օպերայի և բալետի թատրոնը, իսկ հետագայում հանդես է եկել որպես խորհրդատու Լինքոլն կենտրոնում և ռեժիսոր՝ Սանտա Ֆեի օպերային թատրոնում։ 1986 թվականին լույս է տեսնում նրա ինքնակենսագրականը՝ «Zorina» անվանմամբ։

1938 թվականից 1946 թվականներին Զորինայի ամուսինն է եղել փառավոր ամերիկացի, պարուսույց Ջորջ Բալանչինը։ Ամուսնալուծությունից հետո նա իր կյանքը կապել է «Columbia Records»-ի տնօրեն Գոդարդ Լիբերսոնի հետ, ունենալով երկու տղա՝ Ջոնաթանին և Փիթերին։ Նրանց ամուսնությունը տևել է մինչև ամուսնու մահը՝ 1977 թվականը։ 1991 թվականին պսակադրվել է վերջին՝ երրորդ անգամ կլավեսինիստ Փոլ Վուլֆոմի հետ։ Վեռա Զորինան մահացել է ինսուլտից՝ 2003 թվականի ապրիլին, 86 տարեկան հասակում։

## Ծանոթագրություններ

## Արտաքին հղումներ
* Photographs and literature
* Vera Zorina images
* Collection Guide, Vera Zorina papers, 1910-2001 Houghton Library, Harvard University
* Vera Zorina memorabilia collection.

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի կանայք
Կատեգորիա:Ամերիկացի կինոդերասանուհիներ
Կատեգորիա:Ամերիկացի պարուհիներ
Կատեգորիա:Գերմանացի կինոդերասանուհիներ
Կատեգորիա:Գերմանացի պարուհիներ
Կատեգորիա:Կաթվածից մահացածներ
Կատեգորիա:Նորվեգացի խորեոգրաֆներ
Արկտիկայի մայր տաճար

**Արկտիկական մայր տաճար** (), լյութերական եկեղեցի նորվեգական Տրոմսյո քաղաքում։ Պաշտոնապես այն չի համարվում մայր տաճար, քանի որ նույն քաղաքում կա նաև Տրոմսյոյի մայր տաճարը, որն առաջնորդանիստ եկեղեցին է համարվում։ Արկտիկայի մայր տաճարը համարվում է Տրոմսդալենի ծխական եկեղեցին։ Այս տաճարը համարվում է քաղաքի ամենակարևոր ու ճանաչված տեսարժան վայրերից մեկը։ Կառուցվել է 1964 թվականին և ավարտվել մեկ տարի անց՝ 1965 թվականին։

## Պատմություն
1950-ական թվականների կեսերին Տրոմսյոյի շրջանի Տրոմսդալենի քաղաքային խորհուրդը որոշում ընդունեց, որպեսզի համայնքում կառուցեն ծխական եկեղեցի։ 1957 թվականին քննարկման ներկայացվեց ճարտարապետ Յան Ինվե Հովիգի առաջարկած պլանը։ Այն հետագայում որոշ փոփոխություններ կրեց։ 1962 թվականի նոյեմբերի 9-ին վերջնական որոշում կայացվեց, որպեսզի կառուցվի այդ ծխական եկեղեցին։ Շինարարական աշխատանքները մեկնարկեցին 1964 թվականի ապրիլի մեկից։ Մեկ տարի անց՝ 1965 թվականի դեկտեմբերի 19-ին եկեղեցին օծվեց ձեռամբ եպիսկոպոս Մոնրադ Նորդերվալի։

## Ճարտարապետություն
Արտաքին շենքն իրենից ներկայացնում է իրար հատվող երկու եռանկյունաձև կոնստրուկցիաներ։ Վերջիններս պատված են ալյումինե թիթեղներով։ Այն տպավորությունն է ստեղծված, որ հեռվից այն նմանվի սառցասարի։ Բացի դրանից, եկեղեցին հիշեցնում է նաև այդտեղ գտնվող Հայա կղզին։ Արևմտյան պորտալի բարձրությունը կազմում է 35 մետր։

## Ինտերիեր
մինի||ձախից|Եկեղեցին գիշերային լուսավորությամբ
Արկտիկական մայր տաճարը նախատեսված է 720 այցելուների համար։
Խորանի հատվածում գտնվում է վիտրաժը։ Դրա հեղինակն է Վիկտոր Սպարրեն։ Այն ստեղծվել է 1972 թվականին։ Վիտրաժում պատկերված է Աստծո ձեռքը որից ճառագում են լույսի երեք ցոլանքներ։ Այդ լույսերն ընկած են Հիսուս Քրիստոսի և նրան հարևանությամբ կանգնած երկու մարդկանց վրա։ Ինչպես եկեղեցու ճարտարապետության մեջ, այնպես էլ ներսում ակտիվորեն օգտագործվել են «երեք» թվի խորհրդանիշները։

Ժամանակակից երգեհոնը օգտագործվում է 2005 թվականի դեկտեմբերի 17-ից՝ եկեղեցու օծման քառասունամյակի օրվանից։ Այն փոխարինելու եկավ առավել հին երգեհոնին, որն այստեղ տեղադրվել էր հընթացս եկեղեցու կառուցման։ Արկտիկական մայր տաճարում, վասն եկեղեցու կարիքների, երբեմն իրականացվում են երգեհոնային համերգային ծրագրեր։

## Հետաքրքիր փաստեր
Ամեն տարի նոյեմբերի 14-ին Արկտիկայի մայր տաճարը դրսից լուսավորվում է կապույտ լույսերով։ Այն նվիրվում է շաքարախտի դեմ պայքարի համաշխարհային օրվան։

## Ծանոթագրություններ

## Արտաքին հղումներ
* Պաշտոնական կայք
* Reisemål: Ishavskatedralen 
* Arkitektguide: Ishavskatedralen
* Hjemmeside: Ishavskatedralen
* Bilder av Ishavskatedralen
* Betrakning om myteskapning rundt Ishavskatedralen

Կատեգորիա:1960-ականների ճարտարապետություն
Կատեգորիա:Թրոմսյոյի շենքեր և կառույցներ
Կատեգորիա:Մոդեռնիստ ճարտարապետություն
Կատեգորիա:Նորվեգիայի եկեղեցիներ
Կատեգորիա:Նորվեգիայի լյութերական եկեղեցիներ
Կատեգորիա:Նորվեգիայի տեսարժան վայրեր
Թրոնդենես (ամրոց)

**Թրոնդենես** (), նորվեգական ռազմաբազա Նորվեգիայի Հարսթադ բնակավայրի մոտ։

## Պատմություն
Ամրոցը կառուցվել է 1943 թվականին ֆաշիստա-գերմանական զորքերի կողմից որպես Ատլանտյան դարպասների վերահսկողության միջոց։ Այն զինված էր 4 հատ 406 մմ-անոց հրանոթներով։ Նշված զինատեսակները հանվել են սպառազինությունից միայն 1961 թվականին։ Տեղակայված հրանոթների (40 cm SKC/34) փողը ունի 20,3 մ լայնություն։ Ստանդարտ արկերը ունեն 1030 կգ քաշ։ Կրակի հեռավորությունը 43.000 մ է։ Ներկա դրությամբ ռազմաբազան զբոսաշրջային վայր է՝ չնայած որ դեռևս օգտագործվում է Նորվեգիայի բանակի կողմից։

Ի տարբերություն տարածաշրջանի նմանատիպ այլ ռազմական ամրությունների՝ Թրոնդենեսը պահպանվել է իր նախնական տեսքով։

## Ծանոթագրություններ

Կատեգորիա:Նորվեգիայի զինված ուժեր
Գերդ Նյուքվիսթ

**Գերդ Նյուքվիսթ** (, ), նորվեգացի գրող, առավել հայտնի է իր դետեկտիվ վեպերով։ Գրել է նաև ոչ-դետեկտիվ աշխատանքներ, այդ թվում, պիեսներ, պատմվածքներ երեխաների համար։ Մանկական մի քանի ժողովածուների հեղինակ է։

Նորվեգացի գործարանատեր, քաղաքական գործիչ Բերնհարդ Բերնի թոռնուհին է, գրող Արիլդ Նյուքվիսթի մայրը։

## Կենսագրություն
Գերդ Նյուքվիսթը ծնվել է Քրիստիանիայում։ Երկրորդ համաշխարհային պատերազմի տարիներին ընդգրկվել է Նորվեգիայի դիմադրության շարժման մեջ, պարգևատրվել է Նորվեգիայի 1940-1945 թթ.-ի պաշտպանության մեդալով։ Ստեղծագործել սկսել է 1957 թվականից։ Նյուքվիսթի առաջին դետեկտիվ պատմությունը «Հանգուցյալը խնդրել է ծաղիկներ չբերել» (1960) վեպն է։ Նյուքվիսթի որոշ վեպեր գրված են Ագաթա Քրիստիի ոգով։

1972-1977 թվականներին Նյուքվիսթը եղել է «Ռիվերտոն» (անվանվել է նորվեգացի դետեկտիվ գրող Սթեյն Ռիվերտոնի պատվին) գրական ակումբի առաջին նախագահը։ 1978 թվականին Գերդն ստացել է «Ռիվերտոն» ակումբի պատվավոր մրցանակ։

Նյուքվիսթի առավել հայտնի վեպերից է «Խոտը ոչինչ չի թաքցնում» (1966) ստեղծագործությունը, որը թարգմանվել է նաև հայերեն։ Դետեկտիվ վիպակը մերկացնում է բուրժուական քաղքենիական բարքերը։ Դրամի մեջ չէ իսկական երջանկությունը, դրամը բարոյազրկում, հոգեպես սնանկացնում է մարդուն - սա է վիպակի հիմնական գաղափարը։

## Ծանոթագրություններ

Կատեգորիա:Դետեկտիվ ժանրի գրողներ
Կատեգորիա:Նորվեգացի գրողներ
Կատեգորիա:Նորվեգացի մանկագիրներ
Կատեգորիա:Նորվեգիայի դիմադրության անդամներ
Կատեգորիա:Նորվեգացի վիպասաններ
Կատեգորիա:Նորվեգացի կին գրողներ
Նորվեգիայի պատմություն (ձեռագիր)

**Նորվեգիայի պատմություն** (), 12-րդ դարում անհայտ հոգևորականի կողմից լատիներեն լեզվով գրված Նորվեգիայի համառոտ պատմությունն է։ Ներկայումս ամենահայտնի պահպանված ձեռագիրը պատկանում է Դալուզի գրաֆներին և գտնվում է Շոտլանդիայի Բրեչինյա բնակավայրի համանուն ամրոցում։ Այդ ձեռագիրը թերի է։ Նախկինում համարվում էր, որ այս ձեռագիրը գրվել է 15-րդ դարում, իսկ այժմ համարվում է, որ այն գրվել է 1500-1510 թվականներին։ Ձեռագրի տեքստը ավելի հին է, քանի որ հիմնվում է հրաբխի ժայթքման և երկրաշարժի վրա, որը տեղի է ունեցել 1211 թվականին։

## Բովանդակություն
* I. Նորվեգիայի աշխարհագրական դիրքի համառոտ բնութագրություն և նրա տարածքները, հետո Նորվեգիայի համառոտ պատմություն
* II. Ազգաբանություն՝ Օրկյան կղզիների գրաֆներ
* III. Նորվեգիայի թագավորների ցանկ

## Նկարագրություն
Մասնավորապես, ձեռագրի պարունակությունը տարբերվում է **Սագա Ինգլինգախի մասին** պատմության մեջ ընդգրկված Սնորրի Ստուլսոնի Heimskringla ժողովածույում առկա նյութից։ Բացի այդ, այն պարունակում է կարևոր տեղեկատվություն կապված էթնիկ ժողովուրդների և նրանց ծեսական արարողությունների մանրամասնությունների վերաբերյալ։ Ոմանց համար այս ձեռագիրը համարվում է ամենահին ձեռագիր տեղեկատուն։

## Այլ տեղեկություն
Ձեռագիրը հրապարակվել է 1850 թվականին Պյոտր Անդրեաս Մունկի կողմից։ 1880 թվականին լույս է տեսել Գուստավ Շտորմի հրատարակումը։ Գիրքը թարգմանվել է անգլերեն 2001 թվականին։

## Ծանոթագրություններ

Կատեգորիա:Նորվեգիայի պատմագրություն
Կատեգորիա:Միջնադարյան գրականություն
Կատեգորիա:Իսլանդական սագաներ
Կատեգորիա:Թագավորական սագաներ
Կատեգորիա:Նորվեգիայի պատմություն
Էրիկ Դաման

**Էրիկ Դաման** (, ), նորվեգացի գրող, հակագլոբալիստ և էկոլոգ։ Հիմնադրել է «Ապագան մեր ձեռքերում է» () շարժումը։

## Կենսագրություն և ստեղծագործական կյանք
Էրիկ Դամանը ծնվել է Նորվեգիայի մայրաքաղաք Օսլոյում 1931 թվականի մայիսի 9-ին։ Բարձրագույն կրթություն է ստացել գովազդային տեխնոլոգիաների բնագավառում։ Նրա  «Ապագան մեր ձեռքերում է» ստեղծագործությունը ալեկոծել է ողջ հասարակությանը։ Այստեղ գրողը արծարծել է քաղաքակրթության տարածման հեռանկարները։ Ոգեշնչվելով այդ գրքի շռնդալից հաջողություններով, Էրիկ Դամանը 1974 թվականին նախաձեռնել է հասարակական մի շարժում, որը գրքի անունն էր կրում, այն է ՝ «Ապագան մեր ձեռքերում է»։ Այս միջազգային կազմակերպությունը գոյություն ունի ցայսօր էլ։ Շարժման մեջ ընդգրկվածների թիվն այսօր հասնում է ավելի քանի քսան հազարի։ Իսկ ամբողջ աշխարհում երեսուն գործընկեր կազմակերպություններ կան։

Էրիկ Դամանը հայտնի է նաև Սամոա կղզում ապրելու շնորհիվ։ Վերջինս մանրամասնորեն նկարագրված է իր կողմից «Չորս երեխաների հետ խրճիթում» (, 1968) գրքում։ Էրիկ Դամանը ևս երկու հասարակական շարժումների նախաձեռնող է համարվում։ Դրանք են՝ «*Project Alternative Future»* և «*Forum for System Debate»*:

«Ժամանակից և տարածությունից դուրս» (, 1987) գիրքը համարվել է իր ժամանակի Նորվեգիայի առաջին նյու էյջ փիլիսոփայական աշխատանքը։

1982 թվականին Էրիկ Դամանը արժանանում է «Ճիշտ կենսակերպի համար» (). ի դեպ, այս մրցանակը համարում են Նոբելյան մրցանակի այլընտրանքային տարատեսակը։ Մրցանակը շնորհելիս ասվում էր. «Արևմտյան կենսակերպի և արժեքների դեմ մարտահրավերի, առավել պատասխանատու հարաբերություններ շրջակա միջավայրի հետ և երրորդ աշխարհի պայքարի համար»։

 

1988 թվականից սկսած Էրիկ Դամանը պետության կողմից ցմահ ստանում կենսաթոշակ։

## Ստեղծագործություններ
* 1966 *Truls og Tone Tryllepike, På eventyr i virkeligheten*, barnebok  
* 1968 *Med fire barn i palmehytte*. Oversatt til svensk, ungarsk, finsk
* 1972 *Fremtiden i våre hender*. Oversatt til svensk, finsk, dansk, engelsk
* 1972 *Adopsjon?* (medredaktør og medforfatter)
* 1974 *Ny Livsstil. Om Folkeaksjonen Framtiden i våre Hender. Med rapport fra åpningsmøtet.
* [[1976]] *Ny livsstil- og hva så?*. Oversatt til svensk (Tio steg mot framtiden)  
* [[1977]] *Partiene ved skilleveien* (sammen med Jacob Bomann-Larsen)
* [[1978]] *Dagen er din*. Oversatt til svensk 
* [[1979]] *Revolusjon i velstandssamfunnet*. Oversatt til svensk og engelsk 
* [[1980]] *Du bestemmer!*. Oversatt til dansk
* [[1981]] *Fritanker*. Arikkelsamling  
* [[1981]] *Talofa Samoa!*. Oversatt til svensk
* [[1987]] *Bak tid og rom*. Oversatt til dansk og tysk
* [[1989]] *Pengene eller livet!*. Oversatt til svensk. 
* [[1998]] *Bortført* reportasjebok(sammen med Ragnhild Dammann)
* [[2005]] *Kontraster, beretning om et mangfoldig liv* (selvbiografi)
* [[2011]] *Framtidsfrø* (bidragsyter)
* [[2014]] *Verdirevolusjon, *debattbok

Էրիկ Դամանի գրքերը թարգմանվել են աշխարհի ավելի քան ինը լեզուներով։

== Ծանոթագրություններ ==


== Արտաքին հղումներ ==
* [http://www.altnett.no/Magasinet/4425 altnett.no]  Intervju i tidsskriftet *Visjon'', april 2006.
* Right Livelihood Award 
* 85 års omtale i Aftenposten 9. mai 2016

Կատեգորիա:Բնապահպաններ
Կատեգորիա:Նորվեգացի գրողներ
FileZilla

**FileZilla** («Ֆայլ Զիլլա»), բաց կոդով ազատ FTP ծրագիր Microsoft Windows, Mac OS X և Linux օպերացիոն համակարգերի համար։ Այն հագեցած է կապված սերվերից օբյեկտների (ֆայլեր) ներբեռնման, վերբեռնման, ֆայլերի համաժամացման և հեռացման հնարավորություններով։

2010 թվականի հուլիսի 16-ի դրությամբ այն 10-րդն էր «SourceForge.net»-ի ամենատարածված ծրագրերի շարքում։

Կա նաև FileZilla Client-ի քույր նախագիծը՝ FileZilla Server (FileZilla սերվեր), որը ստեղծված է նույն ընկերության կողմից։ Այն աջակցում է FTP և FTPS (FTP-ն SSL/TLS-ով)։

## Հնարավորություններ
* FTP, FTP աջակցում՝ SSL/TLS (FTPS) և SSH File Transfer Protocol (SFTP)-ով,
* Բազմահարթակ (Cross-platform)։ Աշխատում է Windows, Linux, *BSD, OSX և այլ օպերացիոն համակարգերում,
* IPv6 աջակցում,
* IDN աջակցում, այդ թվում ոչ լատինատառ դոմեյնների գոտում (ամբողջական IDN),
* Բազմալեզու (ավելի քան 50 լեզու),
* Մեծ ֆայլերի ընդունում և փոխանցում >4ԳԲ,
* Կայքերի կառավարում և բեռնումների հերթագայում,
* Drag-and-drop-ի աջակցում,
* Արագությունների սահմանափակումների կարգավորում (download/upload),
* Ֆայլերի անվանումների զտիչ,
* Ցանցային կարգավորիչ,
* Կապված ֆայլերի խմբագրում,
* Keep-alive
* HTTP/1.1, SOCKS 5 և FTP-Proxy աջակցում։

## Տես նաև
* FTP

## Ծանոթագրություններ

## Արտաքին հղումներ
* Պաշտոնական կայք
* FileZilla-ի օգտակար նյութեր

Կատեգորիա:C++-ով գրված ազատ ծրագրային ապահովումներ
Altaposten

**Altaposten**, նորվեգերեն լույս տեսնող օրաթերթ է, որը հրատարակվում է Նորվեգիայի Ֆիննմարկ մարզի Ալտա քաղաքում։ Լույս է տեսնում երկուշաբթիից շաբաթ օրերին։

Թերթը հիմնադրվել է 1969 թվականին։ Նրա առաջին խմբագիրը եղել է Էյստեյն Դալլան։ 1988 թվականին թերթի ղեկավար է դառնում Ուլֆ Յորգենսենը, իսկ 2001 թվականին ղեկավար է դառնում Ռոլֆ Էդմունդ Լունդը։

2010 թվականին թերթի շրջանառությունը կազմում է 5117 տպաքանակ օրինակ։

*Altaposten* — թերթի հիմնադիրներից մեկը *[[Ávvir]]*-ն է։ Աշխարհի միակ օրաթերթն է, որը լույս է տեսնում հյուսիսնոսամական լեզվով։ Հրատարակվում է Ֆիննմարկում, իսկ թերթի օֆիսները գտնվում են Կարասյոկե և Կյոուտուկեյսկ բնակավայրերում։

## Ծանոթագրություններ

## Գրականություն
* Eikeseth, Knut Roger (2010). «Altaposten». In Flo, Idar. Norske aviser fra A til Å. Norsk presses historie 1660—2010. 4. Oslo: Universitetsforlaget. p.&nbsp;35. ISBN 978-82-15-01604-7.

## Արտաքին հղումներ
* http://www.altaposten.no

Կատեգորիա:Նորվեգիայի օրաթերթեր
Ինգեր Բրոթվեյթ

**Ինգեր Բրոթվեյթ** (, ), նորվեգացի գրող, արձակագիր և մանկագիր։

## Կենսագրություն
Ինգեր Բրոթվեյթը ծնվել է 1978 թվականի հոկտեմբերի 3-ին Նորվեգիայի մեծությամբ երկրորդ քաղաքում՝ Բերգենում։ Մեծացել է Սուլդալ կոմունայում։ Կրթություն ստանալուց հետո դարձել է մագիստրոսի թեկնածու՝ գրականագիտության, թատերագիտության և հյուսիսային լեզուների բնագավառներում։ Որպես համախմբագիր է աշխատել  ամսագրում։ Դրանից հետո Ինգեր Բրոթվեյթը որպես թարգմանչուհի մասնակցել է 2000 թվականին մեկնարկած նորվեգիայի Աստվածաշնչային միության ծրագրին. այն է, թարգմանել Աստվածաշունչը բուկմոլ և նյունորսկ լեզուներով։

## Ստեղծագործական կյանք
Ինգեր Բրոթվեյթի դեբյուտային վեպը դարձավ *«Munn mot ein frosen fjord»-*ը։ Վերջինս հրապարակվեց 2002 թվականին։  Վեպն արժանացավ «Նորնորվեգերենի գրականության համար» մրցանակի։ Առաջին անգամ այս մրցանակի պատմության մեջ այն շնորհվեց դեբյուտային մասնակցին։

2008 թվականին Ինգերը գրեց *«Siss og Unn»*  ստեղծագործությունը։ Այն առաջադրվեց Նորվեգիայի գրաքննադատների ասոցացիայի մրցանակին։ Այս ստեղծագործության վրա աշխատելու համար Բրոթվեյթը հետաձգեց ատենագիտական աշխատանքը։ Նա այդ ժամանակ հետազոտում էր Տարյեյ Վեսոսի *«Սառցե դղյակ»* () ստեղծագործությունը։ Վերջինս մեծ ներշնչանքի աղբյուր դարձավ գրողի ստեղծագործական կյանքում։

2007 թվականից սկսած, Ինգեր Բրոթվեյթը, համատեղությամբ շվեդ բանաստեղծուհի Սեսիլիա Հանսենի հետ, աշխատեց *«Loveprosjekt»* բանաստեղծությունների երկլեզու ժողովածուի վրա։ Վերջինս լույս ընծայվեց 2009 թվականին։ Այս ժողովածուն հետազոտական երկխոսություն է սիրո և սեքսուալության մասին։ Երկու լեզուները համատեղ դուետ են ներկայացնում, որտեղ երկու տարբեր բանաստեղծուհիների խոսքերը միաձուլվում են միմյանց հետ  և դառնում յուրօրինակ և անհագուրդ։

2008 թվականից սկսած Ինգեր Բրոթվեյթը համագործակցում է նորվեգացի երաժիշտ և բանաստեղծուհի Ենյու Վալի () հետ, ով հանդես է գալիս Rockettothesky կեղծանունով։

## Ստեղծագործություններ
* 2002՝ *«Munn mot ein frosen fjord»* — վեպ
* 2008՝ *«Siss og Unn»* — վեպ
* 2009՝ *«Loveprosjekt»* — բանաստեղծությունների ժողովածու
* 2012՝ *Kven er snillast av far og mor?* - Barnebok- Flamme Forlag
* 2015՝ *Alice A4* - Roman - Forlaget Oktober

## Պարգևներ
* 2002՝ «Նորնորվեգերենի գրականության համար» մրցանակ *«Munn mot ein frosen fjord»* ստեղծագործության համար
* 2009՝ Բյորնոսի կրթաթոշակ

## Ծանոթագրություններ

## Արտաքին հղումներ
* 
* 
* http://www.oktober.no/nor/forfattere/norske/braatveit_inger
* Inger Bråtveit i NRK Forfatter
* Inger Bråtveit i Aftenposten Alex

Կատեգորիա:Բանաստեղծներ այբբենական կարգով
Կատեգորիա:Կին մանկագիրներ
Կատեգորիա:Նորվեգացի արձակագիրներ
Կատեգորիա:Նորվեգացի բանաստեղծներ
Կատեգորիա:Նորվեգացի բանաստեղծուհիներ
Կատեգորիա:Նորվեգացի գրողներ
Կատեգորիա:Նորվեգացի լրագրողներ
Կատեգորիա:Նորվեգացի կին գրողներ
Կատեգորիա:Նորվեգացի մանկագիրներ
Կատեգորիա:Նորվեգացի վիպասաններ
Naturen

**Naturen** (նորվեգերենից թարգմանած՝ *Բնություն*), Նորվեգիայի ամենահին գիտական հանդես-ամսագիրն է։

Հիմնադրվել է 1877 թվականին և հրապարակվում է Բերգենյան համալսարանի աջակցությամբ։ Նրանում հրատարակվում է բնական գիտություններին վերաբերվող գիտական հոդվածներ, այդ թվում՝ կենսաբանություն, օդերևութաբանություն, օվկիանոսագիտություն, մոլեկուլային կենսաբանություն, հնագիտություն, մարդաբանություն, տեխնոլոգիա, ֆիզիկա, փիլիսոփայություն, մաթեմատիկա, երկրաբանություն, քիմիա և բժշկություն։

Հրապարակելով հուսալի, առդի և օգտակար նյութեր ընթերցողների լայն շրջանակների համար, որոնք իրականցվում են ազգային և միջազգային հետազոտությունների հիման վրա՝ խմբագիրները և ամսագրի հեղինակները ձգտում են, որ Նատուռեն ամսագիրը դառնա կապող օղակ գիտնականների և հասարակության միջև։

Ամսագրում հրապարակվել են հայտնի բևեռախույզ Ֆրիտյոֆ Նանսենի արշավներն ու զեկույցները։

Նախկին խմբագիրների թվում կան հայտնի նորվերգացի գիտնականներ և հետախույզներ, ինչպիսիք էին ՝ հայտնի կենսաբան Յենս Խոլմբոյը (1906-1925 թվականներ), քիմիկ Տյուրբորն Գարրդերն (1925-1946 թվականներ) և բուսաբան և պալեոէկոլոգ Կնուտ Ֆեգրին (1947-1977 թվականներ)։

## Ծանոթագրություններ

Կատեգորիա:Նորվեգիայի ամսագրեր
Սուրբ Գևորգի մատուռ (Նեյդեն)

**Սուրբ Գևորգի մատուռ** () - ուղղափառ մատուռ է, որը գտնվում է Նորվեգիայի հյուսիսում, Սյոր Վարանգեր նահանգի Նեյդեն բնակավայրում։ Ներկայումս մատուռն ընդգրկվել է Նորվեգիայի պատմամշակությին հուշարձանների գրանցամատյանի մեջ և ստացել է 87703 գրանցման համար։

Ըստ ավանդության կառուցվել է 1565 թվականին Տրիֆոն Պեչենգսկու կողմից և նույն թվականի հունիսի 24-ին։

Մատուռը համարվում է կարևոր հոգևոր շինություն կոլտերի համար և պահպանվում է, որպես սաամների ժառանգություն։

Սուրբ Գևորգի մատուռը փոքր կրոնական շինություն է Նորվեգիայում։ Ներքին չափսերը կազմում է 3.55մ x 3.25մ։

Դենդրոխրոնոլոգիական մեթոդը ցույց տվեց, որ մատուռի պատերը 200 տարվա են։ Հնարավոր է, որ ներկայիս մատուռի տեսքը պահպանվել է նույն տեսքով ինչպիսին, որ կառուցվել է։

Նրա շրջակայքում առկա է գերեզմանատուն, որը օգտագործվում էր 18-րդ դարի սկզբից մինչև 20-րդ դարի սկզբները։ 1915 թվականին գերեզմանատան հին հատվածում կատարվել է պեղման աշխատանքներ, իսկ գտածոները՝ կմախքներն ու գանգերը, պահպանվում են Օսլոյի անատոմիական ինստիտուտում։

## Ծանոթագրություններ

## Արտաքին հղումներ

* NOU 1994:21 ''Bruk av land og vann i Finnmark i historisk perspektiv Bakgrunnsmateriale for Samerettsutvalget'': «Østsamene i Neiden» 
* NIKU Rapport 11 — Terje Norsted: ''Ikonene i St. Georgs kapell, Neiden, Sør-Varnager kommune'' 
* Arkitekturguide Nord-Norge og Svalbard: «St. Georgs greskortodokse kapell» 

գ
Լանգյոյա

**Լանգյոյա** (, մեծությամբ երրորդ կղզին Նորվեգիայում (բացառությամբ Շպիցբերգեն կղզիների), զբաղեցնում է 850,2 կմ² մակերես տարածք։ Համարվում է Վեստերոլեն շրջանի մաս, տեղակայված է Նուռլան վայրի մոտ՝ Հինյոյ կղզուց հյուսիս։ Սորտլանսունդետ նեղ ջրանցքը կղզին բաժանում է երկու մասի` Լանգյոյ և Հինյոյ։ Ջրանցքի միջով անցկացված է Sortlandsbrua կիլոմետրանոց կամուրջը։ Կղզու տարածքում տեղակայված է Բյո կոմունան և մասամբ Էքսնես, Սորտլան և Հադսել կոմունաները։ Կղզու վրա գտնվում են մի քանի լճեր, օրինակ, Ալսվոգվատնետ լիճը։

## Աշխարհագրություն

Պատկեր:Fv915 Nordland c.jpg|Լանգյոյա կղզու բլրային արևմտյան հատվածը,մ որը գտնվում է Նյուկվոգի մոտ
Պատկեր:IMG 1578a - Lifjorden.jpg|Լիտֆյորդ կղզու մեձափնյա հատվածը մեծ թվով փոքր ֆյորդերով է հատվում
Պատկեր:Sortland bridge.jpg|Sortlandsbrua կամուրջը


## Ծանոթագրություններ

Կատեգորիա:Կղզիներ այբբենական կարգով
Կատեգորիա:Նորվեգիայի կղզիներ
Սուրբ Տրիֆոնի ճգնարան

**Սուրբ Տրիֆոնի ճգնարան** () - առաջինն է (ըստ հիմնադրման ժամանակի) Նորվեգիայի տարածքում և միակը ներկայիս ժամանակում (2016 թվականի դրությամբ), որը համընդհանուր ճանաչում գտավ, որպես կանոնական կարգավիճակ ստացած կառույց։ Նորվեգական ուղղափառ վանական կուսանոց է Խուրդալ համայնքում, որի գլխավոր տաճարը օծվել է ի պատիվ Սուրբ Տրիֆոն Պեչենգայի։

## Պատմություն
1976 թվականի Իոանն քահանայի և միաբան Սերֆիմի Օսլո ժամանելու կապակցությամբ հիմնադրվում է **Տրիֆոնյան Եղբայրությունը**։

1985 թվականին Սիվեսինդ բնակավայրի տարածքում Եղբայրությունը գնում է հողատարածքներ վանքի համար, որտեղ և կառուցվում է Տրիֆոն Պեչենգայի պատվին եկեղեցին, իսկ վանական համալիրը դառնում է առաջին տղամարդկանց կուսանոցը Նորվեգիայում։ Այն ենթարկվում էր Կոստանդնուպոլսի պատրարխության Արևելաեվրոպական թեմին։

2000 թվականի վանքը տեղափոխվում է Սկաբլանդ բնակավայրի մոտ, որտեղ կառուցվում է արդեն քարաշեն տաճար։ 2010 թվականի նոյեմբերի 6-ին տաճարը օծվում է արքեպիսկոպոս Գաբիրելի (դե Վիլդեր) կողմից։

Տոնական օրերն են՝
* Դեկտեմբերի 28 - Տրիֆոն Պեչենգայի օր
* Հուլիսի 12 - Պողոս և Պետրոս առաքյալների օր
* Օգոստոսի 1 - Սերաֆիմ Սարովսկիի օր

## Ծանոթագրություններ

## Արտաքին հղումներ
* 
* Страница скита на сайте Архиепископии 
* Hl. Trifon kloster — produkter. 

տ
Հինյոյա

մինի|ձախից|Հինյոյա կղզու հարավարևելյան հատվածը՝ Լյոդինգենի հյուսիս, 2006 թվականի ապրիլի 9Ю
մինի|ձախից|Ֆորֆյորդ դաշտը՝ տեղակայված Հինյոյա կղզուց հյուսիս-արևմուտք, Անդյոյ կոմունա
[մինի|ձախից|[Սիգերսֆյորդ՝ Հինյոյ կղզու արևմտյան ափին գտնվող գյուղ]]
մինի|ձախից|Ֆորֆյորդ դաշտը՝ արգելանոց, որտեղ գտնվում են Նորվեգիայի ամենահին կաղնիները
**Հինյոյա**, ինչպես նաև Հինյո (), կղզի Հյուսիսային Նորվեգիայում։

Նորվեգիայի մերձափնյա խոշորագույն կղզին է (երկրի կազմում ավելի մեծ կղզի միայն Շպիցբերգեն կղզեխմբի կղզիներն են։ Կղզու տարածքը կազմում է 2204,7 կմ²Լ Կղզու բնակչությունը 31 851 մարդ է (2006 թվականի դրությամբ)։ Հինյոն կղզու արևմտյան մասը վարչակազմորեն պատկանում է Վեստերոլեն շրջանին, հարավարևմտյան հատվածը՝ Լոֆոտեն շրջանին։ Ամենից շատ բնակչություն ունի Հարստադ քաղաքը։ Կղզու տարածքում կան մի քանի գյուղեր, որոնցից առանձնանում են Բուրկենեսը, Լյոդինգենը, Սիգերֆյորդը և Սյորվիկը։

Կղզին աշխարհագրորեն բաժանվում է ֆյուլկա Տրոմսի (Հարստադ և Կվեֆյորդ կոմունաներ) և Նուրլանի (Անդյոյ, Հադսել, Լյոդինգեն, Սորտլան, Հյելսուն և Վոգան կոմունաներ) միջև։ Կղզին հատում են բազում ֆյորդներ, ունի բլրային և լեռնային ռելիեֆ։ Մասնավորապես, հարավային հատվածում կղզու ամենաբարձր լեռն է՝ Մյոյսալենը (ծովի մակարդակից բարձրությունը՝ 1262 մ)։ Լավագույն գյուղատնտեսական տարածքները գտնվում են հյուսիս-արևելքում՝ Հարստադ և Կվեֆյորդ կոմունաներում։ Կղզին միացած է Հյելսուն կամրջի հետ։ Արևմուտքում միանում է Լանգյոյա կղզու հետ՝ Սորտլան կամրջով, իսկ հյուսիսում՝ Անդյոյա կղզու հետ՝ Անդյոյ կամրջով։

Լոֆաստ ճանապարհը, որը միացնում է Լոֆոտենը ցամաքի հետ, պաշտոնապես բացվել է 2007 թվականի դեկտեմբերի 1-ին։ Ճանապարհը դարձել է Е10 Եվրոպական մայրուղու հատվածը և մոտ անցնում Մյոյսալեն ազգային պարկին։ Կղզու հյուսիս-արևտմյան հատվածում (Սորտլան և Անդյոյ կոմունաներ) տեղակայված Ֆորֆյորդ արգելանոցը՝ անտառներով, ճահիճներով և Նորվեգիայի հնագույն կաղնիներով (700 տարեկան) մի վայր։

## Ծանոթագրություններ

## Արտաքին հղումներ
* Հինյոյա շրջանի բնությունը 

Կատեգորիա:Կղզիներ այբբենական կարգով
Կատեգորիա:Նորվեգիայի կղզիներ
Սվեն Օրեսթադ

**Սվեն Օրեսթադ** (, ), նորվեգացի գրող, ուսուցիչ և քաղաքական գործիչ։ Նորվեգական «*Շարժում հանուն գինեսթափության»* () շարժման ղեկավար։

## Կենսագրություն
Սվեն Օրեսթադը ծնվել է 1850 թվականի հոկտեմբերի 8-ին Արենդալում։ Նա գյուղատնտես Էյվին Տորկելսեն Օրեսթադի (, (1820-1902 թթ.) և Ինգեր Սվենսդատերի (, (1829-1922 թթ.) ընտանիքի վեց երեխաներից ավագն էր։ Երբ ապագա գրողը չորս տարեկան էր, նրա ընտանիքը տեղափոխվում է Տիմե կոմունա։ Այստեղ Սվենը ընդունվում և ավարտում է դպրոց։ 1868 թվականից 1896 թվականը Սվեն Օրեսթադն այցելում է ուսուցիչների քոլեջը, որը գտնվում էր Էգերսունդեում (): Հընթացս 1869-1873 թվականները Օրեսթադը դասավանդում է այստեղ։ 1873 թվականին նա ընդունվում է Ստուրի հոգևոր ճեմարան։ Այստեղ ուսանում է ընդհուպ 1875 թվականը։ Ճեմարանն ավարտելուց հետո Սվենը մեկ տարի դասավանդում է Բրեվիկում, որից հետո ևս երկու տարի էլ՝ Թյոնսբերգում։

## Կարիերա
Սկսած 1878 թվականից մինչև 1891 թվականը Սվեն Օրեսթադը ղեկավարում է Սաննեի դպրոցը։ 1899 թվականին նա ընտրվում է որպես Սաննեի քաղաքապետ։ Այդ պաշտոնին բանաստեղծը մնում է մինչև 1906 թվականը։

Նորվեգացի հասարակական գործիչ, սոցիալիստ և ռեֆորմատոր Ասբյորն Կլուստերը () և վերջինիս գլխավորած «Շարժում հանուն գինեսթափության» շարժումը մեծ հետաքրքրություն են առաջացնում Սվեն Օրեսթադի մոտ։ 1877 թվականին նա այդ թեմայով գիրք է լույս ընծայում, որը կոչվեց «Kom og hjælp os!»: Հընթացս 1883 թ.-ից 1905 թվականները և 1922 թ.-ից 1927 թվականները Օրեսթադը «*Menneskevennen»* պարբերականի գլխավոր խմբագիրն էր։ Այն հրատարակվում էր «Շարժում հանուն գինեսթափության» համար 1887 թ.-ից 1927 թվականներին։ Ընդհանուր հաշվարկով Սվեն Օրեսթադը հրատարակել է շուրջ հարյուր գրքեր և պամֆլետներ (պարսավագիր)։ Սրանց մեծամասնությունը նվիրված է ալկոհոլի վնասակար հետևանքների ու գինեսթափության մասին։ 1892 թվականից մինչև 1894 թվականը Օրեսթադը Վեստֆոլկսի Լարվիկ և Յարլսբուրգ կոմունաները ներկայացնում է Նորվեգիայի պառլամենտում՝ Ստորտինգում։

Սվեն Օրեսթադը նորվեգական «Լիբերալների կուսակցության» կոմիտեի անդամ էր։ 1906-1908 թվականներին զբաղեցրեց Յորգեն Լյովլանդայի ղեկավարած կառավարության գյուղատնտեսության նախարարի պաշտոնը։

1901 թվականին Սվեն Օրեսթադին շնորհեցին ասպետի կոչում։ 1908 թվականին պարգևատրվեց Սուրբ Օլաֆի պատվոգրով։ Օրեսթադը Դանեբորգի Մեծ խաչի շքանշանակիր էր։

Կյանքի վերջին տարիներն անցկացրել է Արենդալում։ Հենց այստեղ էլ Սվեն Օրեսթադը կնքում է իր մահկանացուն 1942 թվականի հունվարի 19-ին՝ իննսուներկու տարեկան հասակում։

### Ընտիր ստեղծագործություններ
* *Bibelen og Afholdssagen* (1889)
* *Samlagsspørgsmaalet* (med Andreas Lavik, 1895)
* *Praktisk sundhedslære for skole og hjem* (1900)
* *Vort Stræv mod Rusdrikkene: Indlæg i Døgnets Strid* (1905)
* *Avholdsfolket og det nye ølet: foredrag* (1913)
* *Elisabeth Edland: et liv i det godes tjeneste* (1920)
* *Straum og bakevje: ymse innlegg i striden um forbodet* (1922)
* *Ta lærdom av livet* (1923)
* *Min stilling til forbudet i 1911* (1926)
* *Om avvæpning* (1927)
* *Den store sak i vår tid* (1930)
* *Spredte trekk fra kampen om forbudet i Norge* (1933)

## Ծանոթագրություններ

## Արտաքին հղումներ
* Sven Aarrestad hos Store norske leksikon

Կատեգորիա:Նորվեգացի գրողներ
Կատեգորիա:Նորվեգացի մանկավարժներ
Կատեգորիա:Նորվեգիայի քաղաքական գործիչներ
Ávvir

**Ávvir** («Խնամք», «Ուշադրություն»), հյուսիսսաամերեն լեզվով թերթ։ Թողարկվում է Հյուսիսային Նորվեգիայում, ֆյուլկա Ֆինմարքում, շաբաթական հինգ օր (երեքշաբթիից շաբաթ)։ *Ávvir*-ը աշխարհում միակ օրաթերթն է հյուսիսսաամերեն լեզվով։

Թերթի գրասենյակները գտնվում են նորվեգական ֆյուլկա Ֆինմարքի Կարասյոկում և Քյոուտուկեյնուում։ Խմբարակազմը բաղկացած է 12 թղթակիցներից, որոնք աշխատում են Տանա, Կարասյոկ, Քյոուտուկեյնու, ինչպես նաև Տրոմսյո կոմունաներում։

## Ստեղծման պատմություն
*Ávvir* թերթը ձևավորվել է Min Áigi (թողարկվող Կարասյոկում) և *Áššu* (թողարկվող Քյոուտուկեյնուում) թերթերի միաձուլումից, որը տեղի էր ունեցել 2008 թվականին։ Թերթի առաջին համարը թողարկվել է 2008 թվականի փետրվարի 6-ին՝ Սաամների միջազգային օրը։ Հրատարակչությունների միավորման հիմնական նպատակը այնպիսի թերթի թողարկվումն էր, որը ամեն օր կտպագրվեր։ Áššu թերթը շաբաթական երկու օր էր թողարկվում (երեքշաբթի և ուրբաթ), մինչդեռ նոր թերթը սկսեց հրատարակվել շաբաթական հինգ օր՝ երեքշաբթի օրվանից մինչև շաբաթ օր։

Հյուսիսսաամերեն *ávvir* բառը կարելի է թարգմանել որպես «ուշադրություն», «խնամք»։ Այդ անվանումը առաջարկվել էր քաղաքական գործիչ Լայլա Սուսաննա Վարսի կողմից։

Նույն 2008 թվականին պետությունը թերթին ֆինանսական աջակցություն ցուցաբերեց. ըստ այդմ՝ *Ávvir* և Նորվեգիայի մեկ այլ հայտնի *[[Ságat]]* թերթը երկրում ամենամեծ ֆինանսական աջակցությունը ստացան՝ հաշված մեկ հետևողի չափով։

## Տպագրություն
*Ávvir* թերթը տպագրվում է թերթի տպագրատանը՝ Համերֆեստ քաղաքում գտնվող Finnmark Dagblad-ում։

Թերթի հավաստագրված մաքուր տպագրությունը, ըստ Թերթի հրատարակողների ասոցիացիիայի, 2008 և 2009 թվականներին կազմել է 1204 օրինակ, իսկ 2010 թվականին՝ 1271 օրինակ (Նորվեգիայի լեզվակիրների ընդհանուր թվի հաշվարկով՝ 15 հազար մարդ):

## Սեփականատերեր
*Ávvir* թերթի մեկ երրորդը պատկանում է *Nordavis AS* խմբին (որը, իր հերթին, պատկանում է *[[Altaposten]]* թերթին), մեկ երրորդը՝ *Finnmark Dagblad* խմբին, ևս երրորդ մասը՝ այլ բաժնետերերի, այդ թվում՝ *Norske Reindriftsamers Landsforbund* և 'Indre Finnmark investeringsselskap'' ընկերություններին։

## Ծանոթագրություններ

## Արտաքին հղումներ
* 
* Samisk dagsavis ser dagens lys . — 6 փետրվարի 2008.
* Hanne Larsen. Kontrollfrik skal styre Ávvir  // Altaposten — 07 նոյեմբերի 2009
* Ávvir // Norsk nettleksikon.

Կատեգորիա:Նորվեգիայի օրաթերթեր